Au ieșit în costum de baie și clăpari în zăpadă. Spectacol neobișnuit pe pârtia din Păltiniș
Opt fete curajoase au participat la un concurs sportiv mai puțin obișnuit, organizat pe pârtia din Păltiniș.
Echipate doar în costume de baie și clăpari, ele s-au întrecut în diferite probe. De pe margine, spectatorii le-au susținut cu aplauze și încurajări.
Echipate sumar, fetele au defilat la 9 grade Celsius prin zăpadă. Și soarele a fost curios să le vadă, așa că și-a făcut apariția din nori. La prima probă, concurentele au fost provocate să coboare pe pârtie, pe schiuri ori pe snowboard.
Apoi, au fost nevoite să arate și cât de bine se descurcă la dans.
Pentru următoarea probă, au făcut opt oameni de zăpadă contracronometru.
După ce juriul a evaluat lucrarile, fetele au fost invitate pe bandă, de unde au atacat oamenii de zăpadă cu bulgari.
La final, curajoasele au pornit la vale cu sania.
Câștigătoare a fost declarată Lavinia, din Cluj-Napoca.
Reporter: Probele au fost grele?
Lavinia Roman, câștigătoarea concursului: "Au fost destul de greuțe unele dintre ele, dar ne-am și distrat foarte mult".
Tinerele care s-au clasat pe podium au primit vouchere între 800 și 2.500 de lei pentru echipamente sportive.